
Raport Comun
asupra

proiectului de Lege privind trecerea colecţiei de timbre a României de la Compania Naţională Poşta Română în Patrimoniul Băncii Naţionale a României
           În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, împreună cu Comisia pentru buget, finanţe şi bănci, cu proiectul de Lege privind trecerea colecţiei de timbre a României de la Compania Naţională Poşta Română în Patrimoniul Băncii Naţionale a României, trimis cu adresa nr.PL.x 417 din 8 octombrie 2012.
          Senatul, în calitate de primă Cameră sesizată, a adoptat iniţiativa legislativă, în şedinţa din 2 octombrie 2012. 
          Potrivit prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.  

         Consiliul Legislativ a avizat favorabil iniţiativa legislativă, conform avizului nr.227 din 22 martie 2012.  

         Proiectul de lege are ca obiect de reglementare trecerea colecţiei de timbre a României de la Compania Naţionala “ Poşta Română” S.A. în patrimoniul Băncii Naţionale a României.   
           În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii  au examinat iniţiativa legislativă, in şedinţe separate, în data de 26 iunie 2013.
          La dezbaterea iniţiativei legislative au participat, în calitate de invitaţi, din partea Băncii Naţionale a României, domnul Gabriel Mladenovici, consilier juridic, din partea Ministerului Culturii, domnul Cornel Frimu, consilier, iar din partea Ministerului pentru Societatea Informaţională, doamna Carmen Elian, director.
         Din numărul total de 26 de membri ai Comisiei juridice, de disciplină şi imunităţi au participat la şedinţă 18 deputaţi.  Din numărul total de 32 de membri ai Comisiei pentru buget, finanţe şi bănci, au participat la şedinţă 32 deputaţi.
         În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi, să propună  plenului Camerei Deputaţilor, adoptarea proiectului de Lege privind trecerea colecţiei de timbre a României de la Compania Naţională Poşta Română în Patrimoniul Băncii Naţionale a României, cu amendamentele redate în anexa la prezentul raport.
         În raport de obiectul şi conţinutul său, iniţiativa legislativă face parte din categoria legilor ordinare.

                            PREŞEDINTE,                                                                             PREŞEDINTE                                            

                        Bogdan Liviu CIUCĂ                                                               Gheorghe DRAGOMIR                         

 SECRETAR,                                                                                       SECRETAR,                                                                                                                                                                  
            Theodor - Catălin NICOLESCU                                                            Mihai - Aurel DONŢU
Consilier parlamentar, Ciprian BUCUR
                                                                               Consilier parlamentar, Vali POPA
Anexa

Amendamente admise

	Nr. crt.
	Textul proiectului de lege
	Text propus de Comisie

(autorul amendamentului)
	Observatii 

	1.
	Lege
privind trecerea colecţiei de timbre a României de la Compania Naţională Poşta Română în patrimoniul Băncii Naţionale a României


	LEGE

privind  stabilirea unor măsuri pentru protejarea patrimoniului

Muzeului Naţional Filatelic
Autori: Comisia juridică, de disciplină şi imunităţi şi Comisia pentru buget, finanţe si bănci
	

	2.
	Art l.- Colecţia de timbre a României, care este deţinută în prezent de Compania Naţională Poşta Română, trece în patrimoniul Băncii Naţionale a României.


	Art.1. (1) Muzeul Naţional Filatelic, denumit în continuare Muzeul, sucursală fără personalitate juridică a Companiei Naţionale "Poşta Română" S.A., se reorganizează ca secţie fără personalitate juridică a Muzeului Naţional de Istorie a României.  

Autori: Comisia juridică, de disciplină şi imunităţi şi Comisia pentru buget, finanţe si bănci
	

	
	
	(2)  Muzeul va funcţiona în imobilul deţinut de către Muzeul Naţional de Istorie a României. 
Autori: Comisia juridică, de disciplină şi imunităţi şi Comisia pentru buget, finanţe si bănci

	

	3
	Art.2.- Predarea şi primirea colecţiei de timbre se va face pe baza unui audit realizat de cei mai buni specialişti în domeniu, desemnaţi de Academia Română şi de alte instituţii specializate în acest domeniu.


	Art.2. (1) Patrimoniul Muzeului, se transferă, fără plată, din administrarea Companiei Naţionale „Poşta Română” S.A., în administrarea Muzeului Naţional de Istorie a României.
                Autori: Comisia juridică, de disciplină şi imunităţi şi Comisia pentru buget, finanţe si bănci

	

	
	
	(2) Cu valoarea colecţiei filatelice constituite după anul 1998 prin achiziţii ale Companiei Naţionale „Poşta Română” S.A., aflată în proprietatea privată a acesteia, se compensează o parte din datoria acesteia către bugetul de stat. 

Autori: Comisia juridică, de disciplină şi imunităţi şi Comisia pentru buget, finanţe si bănci
	

	4
	
	Art.3. (1) Colecţia filatelică a României, proprietate publică a statului, parte a patrimoniului cultural naţional mobil, aflată în administrarea Muzeului Naţional de Istorie a României, potrivit art.2, se predă în custodia Băncii Naţionale a României.  

Autori: Comisia juridică, de disciplină şi imunităţi şi Comisia pentru buget, finanţe si bănci

	

	
	
	(2) Colecţia filatelică a României este compusă din mărci poştale şi fiscale româneşti şi străine, întreguri poştale, proiecte şi machete de mărci poştale şi de întreguri poştale, matriţe pentru imprimarea mărcilor poştale, plăci litografice, eseuri, probe de tipar, specimene, modelare şi orice alte obiecte şi înscrisuri având legătură cu aceasta şi deţinute în administrare de Compania Naţională „Poşta Română” S.A. 

Autori: Comisia juridică, de disciplină şi imunităţi şi Comisia pentru buget, finanţe si bănci

	

	5
	
	Art.4. (1) Banca Naţională a României va asigura conservarea, gestionarea, protejarea, precum şi punerea în valoare a colecţiei filatelice a României, cu respectarea prevederilor Legii nr. 182/2000 privind protejarea patrimoniului naţional cultural mobil, republicată, cu modificările şi completările ulterioare. 

Autori: Comisia juridică, de disciplină şi imunităţi şi Comisia pentru buget, finanţe si bănci


	

	
	
	(2) Banca Naţională a României va asigura accesul publicului la Colecţia filatelică a României.  
Autori: Comisia juridică, de disciplină şi imunităţi şi Comisia pentru buget, finanţe si bănci

	

	6
	
	Art. 5. Predarea-preluarea patrimoniului inventariat,  inclusiv a colecţiei filatelice a României, se realizează prin Protocol încheiat intre  Compania Naţională „Poşta Română” S.A., Ministerul Culturii, Muzeul Naţional de Istorie a României şi Banca Naţională a României, în termen de 30 de zile de la data intrării în vigoare a prezentei legi. 
Autori: Comisia juridică, de disciplină şi imunităţi şi Comisia pentru buget, finanţe si bănci

	

	
	
	     (2) În cuprinsul Protocolului prevăzut la alin.(1) se menţionează distinct bunurile predate în administrarea Muzeului Naţional de Istorie a României, respectiv cele predate în custodia Băncii Naţionale a României. 

Autori: Comisia juridică, de disciplină şi imunităţi şi Comisia pentru buget, finanţe si bănci


	

	7
	
	Art. 6. Întregul fond de documente aferente colecţiei filatelice a României este preluat, simultan cu transferul acesteia, în original, de către Muzeul Naţional de Istorie a României, după cum urmează: 

a) arhiva şi biblioteca Muzeului Naţional Filatelic; 

b) registrele de evidenţă operativă şi documentele contabile. 

     Autori: Comisia juridică, de disciplină şi imunităţi şi Comisia pentru buget, finanţe si bănci              
	

	8
	
	Art.7. Muzeul Naţional de Istorie a României va preda Băncii Naţionale a României, la data preluării în custodie a colecţiei filatelice, în copie, pe suport hârtie şi electronic, documentele prevăzute la lit. b) a articolului 6 şi, în original, la data preluării în administrare a colecţiei filatelice, documentele prevăzute la lit.a) a articolului 6. 

Autori: Comisia juridică, de disciplină şi imunităţi şi Comisia pentru buget, finanţe si bănci


	

	9
	
	Art. 8. Odată cu predarea colecţiei filatelice a României în custodie, potrivit prevederilor art.3 alin. (1), se transferă de la Compania Naţională „Poşta Română” S.A. la Banca Naţională a României un număr de 5 posturi de gestionari care la data de 01.01.2013 deţineau în gestiune colecţiile de mărci poştale româneşti, mărci poştale straine, efecte poştale şi matriţe. 

Autori: Comisia juridică, de disciplină şi imunităţi şi Comisia pentru buget, finanţe si bănci


	

	10
	
	Art. 9. (1) Inventarierea şi expertizarea, în vederea clasării în patrimoniul cultural naţional mobil, precum şi evaluarea, după caz, a bunurilor care fac parte din colecţia filatelică a României sunt continuate de către Ministerul Culturii şi Muzeul Naţional de Istorie a României, în sediile Băncii Naţionale a României.  

Autori: Comisia juridică, de disciplină şi imunităţi şi Comisia pentru buget, finanţe si bănci
	

	
	
	(2) Finanţarea activităţii de expertizare şi evaluare, după caz, în vederea clasării a bunurilor care alcătuiesc colecţia filatelică a României, se asigură de către Muzeul Naţional de Istorie a României, cu încadrarea în sumele prevăzute cu această destinaţie în bugetul propriu, potrivit legii. 

Autori: Comisia juridică, de disciplină şi imunităţi şi Comisia pentru buget, finanţe si bănci

	

	
	
	(3) Eventualele diferenţe rezultate în urma operaţiunilor menţionate la alin. (1) se înregistrează în evidenţele contabile ale Muzeului Naţional de Istorie a României şi cele ale Băncii Naţionale a României, potrivit legii. 

Autori: Comisia juridică, de disciplină şi imunităţi şi Comisia pentru buget, finanţe si bănci

	

	11
	
	Art.10. (1) După finalizarea operaţiunilor de expertizare, evaluare şi clasare, potrivit prevederilor art. 9, bunurile care fac parte din colecţia filatelică a României, proprietate publică a statului, se transmit din administrarea Muzeului Naţional de Istorie a României în administrarea Băncii Naţionale a României. 

Autori: Comisia juridică, de disciplină şi imunităţi şi Comisia pentru buget, finanţe si bănci
	

	
	
	(2) Predarea - preluarea bunurilor menţionate la alin. (1) se realizează prin Protocol încheiat între Ministerul Culturii, Muzeul Naţional de Istorie a României şi Banca Naţională a României. 

Autori: Comisia juridică, de disciplină şi imunităţi şi Comisia pentru buget, finanţe si bănci
	

	
	
	(3) Banca Naţională a României emite reglementări proprii privind administrarea colecţiei filatelice a României.
Autori: Comisia juridică, de disciplină şi imunităţi şi Comisia pentru buget, finanţe si bănci
	

	12
	
	Art.11. (1) Modificarea Regulamentului de organizare şi funcţionare a Muzeului Naţional de Istorie a României, potrivit dispoziţiilor prezentei legi, se aprobă prin ordin al ministrului culturii, în termen de 60 de zile de la data intrării în vigoare a acesteia.

Autori: Comisia juridică, de disciplină şi imunităţi şi Comisia pentru buget, finanţe si bănci

	

	
	
	(2) Personalul Muzeului se preia, prin concurs sau examen, de către Muzeul Naţional de Istorie a României, cu încadrarea în numărul de posturi aprobate ale instituţiei, potrivit schemei de organizare a secţiei. 

Autori: Comisia juridică, de disciplină şi imunităţi şi Comisia pentru buget, finanţe si bănci
	

	13
	
	Art.12. Odată cu punerea în circulaţie a fiecărei emisiuni filatelice, S.C Romfilatelia S.A. furnizează, în mod gratuit, Muzeului Naţional de Istorie a României şi Băncii Naţionale a României, un exemplar al timbrelor şi/sau efectelor poştale introduse în circulaţie, în vederea completării colecţiei filatelice aflate în administrarea acestuia/acesteia. 

Autori: Comisia juridică, de disciplină şi imunităţi şi Comisia pentru buget, finanţe si bănci

	

	14
	
	Art.13. Prezenta lege intră în vigoare la data de 1 octombrie 2013. 

Autori: Comisia juridică, de disciplină şi imunităţi şi Comisia pentru buget, finanţe si bănci

